કોલકાતાના ક્રિસ લિન અને સુનીલ નારાણયે સારી શરૂઆત કરી હતી. બંનેએ પહેલી વિકેટ માટે 20 બોલમાં 40 રનની ભાગીદારી કરી હતી. જોકે ચોથી ઓવરમાં સિદ્ધાર્થ કૌલે સુનીલને આઉટ કરી સનરાઇઝર્સને પહેલી સફળતા અપાવી હતી. સુનીલ 13 બોલમાં ચાર ચોગ્ગા અને એક છગ્ગાની મદદથી 26 રન બનાવી શક્યો હતો. ત્યાર બાદ બેટિંગમાં આવેલા નીતીશ રાણાએ પણ ઉપયોગી બેટિંગ કરી હતી. આ ડાબોડી બેટ્સમેને લીન સાથે મળીને સ્કોર આગળ વધાર્યો હતો. રાણા અને લીને બીજી વિકેટ માટે 5.1 ઓવરમાં 47 રનની ભાગીદારી કરી હતી. રાણા બીજો રન લેવાનો પ્રયાસમાં રાશિદ ખાનના થ્રો પર રન આઉટ થઈ ગયો હતો.